— Не. Наадварот, склад журы можа было б і пашырыць, каб не пэўныя абмежаванні адносна колькасці яго членаў. Сапраўды, сур’ёзныя разважанні пра кіно менавіта як пра мастацтва не так і часта, на жаль, становяцца прадметам інтарэсу журналістаў. Аўтараў, якія з той ці іншай рэгулярнасцю пішуць пра кіно, у нас не бракуе, але ж далёка не кожнага з іх можна назваць прафесіяналам у гэтай сферы, надзеленым візуальным досведам і ўласнай пазіцыяй. Але, на шчасце, у апошнія гады ў кінакрытыцы і кінажурналістыцы (а гэтыя паняцці, лічу, неабходна размяжоўваць) з’явіліся новыя цікавыя імёны, і вы іх пабачыце ў складзе журы.